Секста (музика)

**Секста** у музики (лат. *sextus*: „шести“) то интервал хтори залапює шейсц тони у диятонскей або хексатонскей скали (напр. C → A). У  скалох то розмак медзи I и VI ступньом. Прецизнєйше, секста ше тиж може одношиц на шести ступень одвитуюцей скали. Як нтервал, секста у инверзиї-обрацанє интервала  комплементарна зоз интервалом терца.

## Файти сексти

Интервал секста по файти може буц: ***велька, мала, зменшана и звекшана***.

Нотна илустрация приказує файти секстoх:

У музичней пракси найбаржей ше хаснує вельку и малу сексту. Тоти два сексти найзаступенши у композицийох и велїх соло писньох.

Нотни и звучни прикалд звучаня велькей и малей сексти.

## Илустрация велькей и малей сексти на калвиятури

Велька и мала секста у єдноставней интонациї, и маю фреквенцийне одношенє 5:3 и 8:5, респективно. Секста по файти у дурскей скали велька, док секста у природней молскей скали мала. Звекшана и зменшана секста ше менєй хасную а за нїх нєобходни акциденти (пред'знаки). 

У єднакей темперациї, сексти залапюю од седем до дзешец полутони то завиши од файти сексти.

През историю ше длугши период, думало же сексти нєприкладни и чежки за шпиванє у мелодиї, так же ше релативно позно установели як мелодийски интервал.

## Инверзия интервала-секста (обрацанє сексти)

* Велька секста на висше C – A, (4 цали тони + 1 полутон),  ***инврзия*** (на долу) мала терца А – C

*  Мала секста на висше C – A♭, (3 цали тона + 2 полутони), ***инверзия***  велька терца на нїжей С – A♭  

*  Звекшана  секста на висше C – A#, (5 цали тони), ***инверзия*** зменшана терца на нїжей А# – C

*  Зменшана секста на горе С–A♭♭, (2 цали тони + 3 полутони), ***инвр*** звекшана терца на долу C – A♭♭.

## Дорска секста

Дорска скала ше розликує од природней молскей скали лєм по тим же секста на тоники (I ступень) велька а нє мала. Пре тото, велька секста характеристични интервал дорского модуса (староцерковна скала) та ше вола дорска секста.

## Интервал секста у рускей музичней творчосци
Зоз музичного боку по звучаню сексти мелодични и красни. Анализуюци нашо руски писнї народни-жридлово, компоновани у народним, и забавним духу та и дзецински писнї, мож завжац становиско же интервал сексту авторе писньох у велькей мири хасную, поготов у новокомпонованих писньох под конєц 20-го и надалєй у 21. вику. Интервал секста ма призвук меланголичного, жалоснєйшого и емотивного характера. Зоз такима прикметами одвитує поетским текстом а самим тим сексти инспирую и руских композиторох же би ю похановали у своїх дїлох. 

Мож обачиц же у мелодийох похасновна мала секста на початку мелодиї або у пришпиву, док велька секста менєй заступена. 

Илустрацийна табела приказує даскельо народни писнї, векше число авторских композицийох у народним и забавним духу у хторих похасновани сексти а поготов мала секста. Кажда писня нотно записана у рижних публикацийох (хтори означени) а дзепоєдни - популарнєйши додати линки а мож одслухац на юбтюб каналу Маковчаня лєбо других ношачох звука.

## Литература
* Деспић, Дејан. 1997. *Теорија музике*. Београд: Завод за уџбенике и наставна средства

* *Рутеника 21* Нови Сад 2016.

* Онуфрий Тимко, *Наша Писня,* Руске слово-Нови Сад 
* *Червена ружа 1962-2011*  I и  III том*,* Завод за културу войводянских Руснацох 

* Андреи Даждиу, *Ружова заградка 1990 - 2007,* Руске слово*-*Нови Сад 2008

* Яким Сивч *Поета нотох,* НВУ Руске слово Н. Сад, Завод за културу Войводянских Руснацох

## Вонкашнї вязи
* Марко Тајчевић Основи музичке теорије 1997, б. 113-118
* Заједнички садржај: Велике сексте – колекција слика, видео записа и аудио датотека Seksta.
* Seksta-interval.  Hrvatska enciklopedija, mrežno izdanje. Leksikografski zavod Miroslav Krleža, 2013. – 2026.  Pristupljeno 13.1.2026. 

## Референци

Катеґория:Музични интервали
Катеґория:Музични термини
Катеґория:Теория музики